Silje Steinsbekk

Silje Steinsbekk (født 1971) er en norsk psykolog og professor i klinisk barne- og ungdomspsykologi ved Institutt for psykologi ved NTNU. Hun er nestleder med ansvar for organisasjonsutvikling ved instituttet.

Hun er spesialist i klinisk barne- og ungdomspsykologi og jobbet klinisk i mange år før hun tok doktorgraden med avhandlingen Children in treatment for obesity: psychological perspectives, physical activity and diet basert på en behandlingsstudie ved St. Olavs hospital, der hun fortsatt har en bistilling. Hun forsker blant annet på utvikling av psykiske helseplager hos barn og unge, herunder forholdet mellom søvnvansker og psykiske lidelser.

Referanser

Norske psykologiprofessorer
Professorer ved NTNU
Personer tilknyttet St. Olavs hospital
Fødselsdato ikke oppgitt